Vit vænta verkætlanarlýsingina at innihalda hesi evni:  
(á í mesta lagi 3 síðum við myndum og grafum)

**1. Endamálið við verkætlanini**

Lýs endamálið stutt – 8-10 reglur.

Hví vilja tit gera hesa verkætlanina og hvussu kann hon gagna arbeiðsmarknaðinum frameftir.

**2. Støðan á økinum**

Hvussu er støðan á økinum í dag. Er økið kannað ella granskað í Føroyum ella aðra staðni?

**3. Hvat ætla tit at gera og hvussu?**

Lýs her í stuttum, hvat tit ítøkiliga vilja gera og hvussu tit fara til verka. Hvussu gera tit fakliga, hvat er ástøðiliga grundarlagið og hvør er støðan við tilfari? Hvussu nógv tilfar er tøkt ella skal tað savnast, um so er hvussu og hvussu nógv? Tøl frá myndugleikum, spurnarkanningar, samrøður?

**4. Væntað ávirkan og nytta**

Hvat vænta tit at fáa burturúr verkætlanini, fyri tykkara felag/limir/øki og fyri samfelagið sum heild. Hvat kann hendan verkætlanin hugsast at kunna brúkast til frameftir, t.d. víðari gransking av…?